V-S maakuntakirjasto, 7.11.2017

Kirjastoammattilaisten koulutustoiveita

KOKOELMAT

* Turun kirjaston kokoelmainformaatikoiden kokouksessa esille tulleita teemoja **kokoelma-aiheiseen koulutuspäivään** liittyen:
  + kirjamarkkinat, kirja-alan kehitys, kustannustoiminnan keskittyminen ja muut muutokset; media-ala laajemmin
  + poistoihin ja varastointiin liittyvien kysymysten käsittely (Turun kelluvassa kokoelmassa, laajemmin Vaskissa ja maakunnan kirjastoissa)
  + kuinka konkreettista maakunnallinen kokoelmayhteistyö on (voiko esim. pyytää omaan kokoelmaan yksittäistä nidettä, joka ei jossain Vaski-kirjastossa kierrä mutta meillä olisi kova kysyntä)
  + tulevat muutokset: kellutus ja prosessit
* **Musiikki- ja elokuva-aineistoihin** liittyvää koulutusta voisi olla kuten on jo lasten ja nuorten peleihinkin liittyvää. Yle Puheelta tuli juuri mielenkiintoinen ohjelma, jossa kerrottiin "pelijameista", joita sanottiin järjestettävän myös jossain kirjastoissa. Toistaiseksi ilmeisesti vain aikuisten / täysi-ikäisten tapahtumana. Aikuisten peleihin ja ja niiden hankintaan voisi ehkä olla oma koulutuksensa paikallaan.
* **Kirjankorjauksen** oppia olisi hyvä silloin tällöin jakaa.

TYÖHYVINVOINTI

* Tuntuu olevan tarvetta palata **ergonomiaan ja työhyvinvointiin** säännöllisesti - vaikkapa vain puheenvuoron tai esitelmän avulla muun koulutuksen lomassa.
* Suomesta Espanjaan kävellyt ihminen olisi kiinnostava puhujavieras: <http://www.mirjakarna.com/>
* Vähäisten resurssien ja henkilöstön kanssa **selviytyminen** kirjastossa.

ASIAKASPALVELU JA VIESTINTÄ

* Meidän osastolla on viime aikoina keskusteltu **hankalista asiakkaista**. Niistä, jotka vaativat paljon selvittelyä, perusteluja ja olettavat tietävänsä mikä palvelu heille kuuluu. Yleensä siis vaativat erityispalvelua ja jos eivät sitä saa, valittavat. Tämä on esimerkiksi Ruotsissa paljon keskusteltu aihe. Tätä asiakastyyppiä kutsutaan rättshaveristiksi. Expressenin artikkelissa on selitetty mitä termillä tarkoitetaan: <http://www.expressen.se/halsoliv/psykologi/sa-kanner-du-igen-en-riktig-rattshaverist/> Kirjojakin aiheesta on kuulemma julkaistu, koska kyseessä on kaikkien palvelualojen ongelma ja siihen kuluu resursseja. Nämä ovat myös erittäin hankalia tapauksia asiakaspalvelijalle. Apua asiakastyypin tunnistamiseen ja toimintatapoja kanssakäymiseen. Myös sellainen kokemusten jakaminen (workshopit?) ja toimintatapojen miettiminen olisi hyödyllistä.
* **saavutettavuus ja selkokieli verkossa**: koulutusta tekstin- ja verkkosivujen teosta, jotta etenkin näkövammaiset apuvälineitä käyttävät asiakkaat pystyvät käyttämään verkkokirjastoa ja kirjastojen verkkosivuja: käytännön ohjeita verkkoviestintään (alt-tekstit ja kuvailut kuviin), linkkien teon perussäännöt (ei "klikkaa tässä", vaan "koulutuspäivän ohjelma") ja erilaisia työkaluja sivujen saavutettavuuden tarkistamiseen (esim. Wave, Nocoffee ja VoiceOver).

MEDIAKASVATUS

* Koulutusta **tietotekniikan opastukseen**: opastajat saisivat tietoa mm. tietoturvasta, mitä evästeet on ja pitääkö ne poistaa, pitääkö padille asentaa virustorjunta? Ja tuhansia muita outoja kysymyksiä tulee eteen, mutta en osaa vastata.
* Työpaja, jossa käytännössä **tehtäisiin** **monimediallinen vinkkaus** Powerpoint-ohjelmaa käyttäen. Koulutus voisi olla puolen päivän mittainen, tai sitten olla osa jotain muuta mediakasvatuspäivää. Vetäjäksi käy esim. Pasilasta Marita Nuto, joka näytti tekemiään vinkkauksia viimeistä edellisessä Tarinatornadossa.

LUKUPIIRIT

* koulutusta **lukupiirin** vetämiseen